《送梁惟敬省兄还五羊》
明代·江源

江南客子省兄归，正值长安二月时。冰泮潞河春水阔，寒辞燕市日光迟。

孤舟夜雨彭城梦，千里晴云瘴海思。相送何须折杨柳，为君三诵渭城诗。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。